НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица Богољуба Урошевића-Црног број 44, Обреновац

**ТРЕЋАИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ УСЛУГА ОБЕЗБЕЂЕЊА РАДНИКА ЗА ПОСЛОВЕ У СИСТЕМУ ТРАНСПОРТА УГЉА ТЕНТ

- У ОТВОРЕНОМ ПОСТУПКУ -

ЈАВНА НАБАВКА 3000/1807/2015 (101965/2015)

(број 03.01-27001/19-15 од 19.11.2015. године)

Обреновац, 19.11.2015. године

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

**ТРЕЋУ ИЗМЕНУ**

**КОНКУРСНЕ ДОКУМЕНТАЦИЈЕ**

**ЗА ЈАВНУ НАБАВКУ УСЛУГА ОБЕЗБЕЂЕЊА РАДНИКА ЗА ПОСЛОВЕ У СИСТЕМУ ТРАНСПОРТА УГЉА ТЕНТ**

1.

Модел уговора, члан 8. став 3. на 52/72 страни Конкурсне документације се мења и гласи:

„Одлуку о увећању зараде по основу радног учинка запосленог, као основ за обрачун увећане вредности услуге, доноси овлашћено лице Извршиоца, на предлог непосредног руководиоца ангажованог лица потврђен од овлашћеног надлежног руководиоца код Наручиоца. Предлози за оцену резултата рада ангажованог особља Извршиоца, оверени од овлашћених надлежних руководилаца Наручиоца, достављају се уз поентажне листе за месец на који се односи увећање, односно умањење накнаде по основу радног учинка, на посебном обрасцу“.

Модел уговора, члан 8. став 4. на 52/72 страни Конкурсне документације се мења и гласи:

„Испостављање рачуна се врши месечно за услуге у протеклом месецу и предају се архиви Наручиоца најкасније до 5-ог дана у месецу. У прилогу рачуна налази се и оригинални примерак „поентаже услуга“, грађевинске књиге или записника. Прилози морају бити оверени од стране одговорног лица Наручиоца“.

Модел уговора, члан 13. став 2. на 53/72 страни Конкурсне документације се мења и гласи:

„Извршилац је дужан да наручиоцу, у року од 15 дана од дана потписивања уговора, достави доказ о уговореном колективном осигурању запослених из става 1 овог члана, као и доказе о плаћању доспелих премија осигурања на уговорене суме осигурања.“

2.

Нови рок за подношење понуда истиче у 09:30 часова, дана 26.11.2015. године.

Јавно отварање понуда обавиће се истог дана у 10:30 часова.

Обавештење о продужењу рока за достављање понуда биће објављено у складу са ЗЈН.

3.

Ова измена конкурсне документације се објављује на Порталу УЈН и интернет страници Наручиоца.

КОМИСИЈА

Доставити:

- Архиви